《博罗舟中次王梅溪韵》
清代·罗瑛

春梦沈沈唤不醒，仙山何处访仙经。诗情最艳花无色，愁绪难消酒不灵。

浪迹十年头易白，天涯一见眼犹青。稚川尚有长生箓，莫道云山道杳冥。

作者简介：（1789—1821）名或作英。清湖南善化人，字仲昭，一字石友。嘉庆二十二年进士，选庶吉士。工诗，喜独游名山古寺，诗风冲微淡远。有《石友存稿》。